**UGOVOR O DONATORSTVU**

Zaključen u Beogradu, dana \_\_\_\_\_\_\_, između sledećih ugovornih strana:

1. Blic Fondacije sa sedištem u Beogradu, ul. Žorža Klemansoa br. 19 (u daljem tesktu: Fondacija), koju zastupa Upravitelj fondacije Jelena Drakulić-Petrović
i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tesktu: Donator).

**Član 1.**

Ugovor o donatorstvu zaključuje se radi ostvarivanja ciljeva utvrđenih Statutom Fondacije, upisane u APR - Registar zadužbina i fondacija, po rešenju broj BZF 1331/2012 od 03.01.2013. godine.

**Član 2.**

Donator je upoznat sa činjenicama da Fondacija prikuplja novčana i materijalna sredstva na način propisan Statutom i u skladu sa svim zakonskim propisima, da se ista u nesmanjenoj vrednosti raspoređuju u skladu sa Statutom, i to za humanitarne i socijalne namene posredstvom humanitarne akcije “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, te u interesu ostvarivanja njenih ciljeva i aktivnosti zaključuje ovaj ugovor kojim se obavezuje da u roku od \_\_ dana od dana potpisivanja ovog ugovora na račun Fondacije broj \_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod Societe Generale banke Srbija, uplati iznos novčanih sredstava od \_\_\_\_\_\_\_\_\_\_\_\_\_\_ dinara, kao Donator.

**Član 3.**

Fondacija sa zahvlanošću prima novčanu donaciju i obavezuje se da sredstva primljena po osnovu donacije upotrebi za namene iz člana 2. ovog ugovora, odnosno da ih upotrebi u skladu sa ciljevima humanitarne akcije koju sprovodi.

**Član 4.**

Po osnovu primljene donacije iz člana 2. ovog ugovora, Fondacija nema obavezu u vidu protivnaknade prema Donatoru.

**Član 5.**

Fondacija se obavezuje da na pismeni zahtev Donatora dostavi Izveštaj o namenskom raspoređivanju primljene donacije.

U slučaju utvrđivanja nenamenskog korišćenja ili neblagovremenog raspoređivanja primljene donacije, Fondacija se obavezuje da iznos primljenih sredstava nadoknadi i usmeri u skladu sa svojim obavezama koje proističu iz ovog ugovora.

**Član 6.**

Odredbe ovog Ugovora smatraju se poverljivim i ne smeju se objavljivati bez obostrane saglasnosti.

**Član 7.**

Ovaj ugovor stupa na snagu danom potpisivanja od strane ovlašćenih lica ugovornih strana, a primenjivaće se u periodu od dana potpisivanja ugovora do ispunjenja svih obaveza ugovornih strana.

**Član 8.**

Ugovorne strane su saglasne da će izmene i dopune ovog ugovora vršiti isključivo saglasnošću volja u pismenoj formi, aneksom istog.

**Član 9.**

Na pitanja koja nisu regulisana ovim ugovorom primenjivaće se odredbe važećih pozitivnopravnih propisa Republike Srbije koji regulišu predmetnu materiju.

**Član 10.**

Ugovorne strane su saglasne da eventualne sporove nastale u izvršavanju ovog ugovora rešavaju mirnim putem, sporazumno, a ukoliko to nije moguće, ugovaraju nadležnost Privrednog suda u Beogradu.

**Član 11.**

Ovaj Ugovor je sačinjen u 4 (četiri) istovetna primerka od kojih po 2 (dva) primerka zadržava svaka ugovorna strana.

Za FONDACIJU Za DONATORA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_